**ΥΠΟΤΑΚΤΙΚΗ**

* Οι εγκλίσεις μάς επιτρέπουν να «χρωματίσουμε» τη σημασία του ρήματος ανάλογα με τη διάθεση του ομιλητή για αυτό που σημαίνει το ρήμα (τι πιστεύουμε, τι σκεφτόμαστε ή τι θέλουμε σε σχέση με τη σημασία του

     ρήματος).

* Οἱ ἀρχαῖοι ἔλεγον... και εμείς ακόμα λέμε!
* Οριστική                        Ἄρχεται η συνεδρία.

                                            (Αρχίζει η συνεδρία.)

* Υποτακτική                  Μὴ κρίνετε, ἵνα μὴ κριθῆτε.

                                      (Να μην κρίνετε, για να μην κριθείτε.)

**Η λειτουργία της υποτακτικής στον λόγο**

**1.Κύριες προτάσεις**

* **Προτροπή :** ἴθι **ἐξετάσωμεν** τά ἔργα τῶν θεῶν
* **Απαγόρευση :** μή **πράξῃς** ταῦτα
* **Απορηματική** :τί λέξωμεν νῦν, ὦ Φαῖδρε ;(απορία)

**2.Δευτερεύουσες προτάσεις**

* Τελικές : (για να…) Κύνας τρέφομεν, **ἵνα φυλάττωσι τάς οἰκίας**
* Ενδοιαστικές : (μήπως..)Ἀθηναῖοι φοβοῦνται, **μή Θηβαῖοι ταῦτα πράξωσιν**
* Υποθετικές :( αν…) **ἤν ἐγγύς ἔλθῃ θάνατος,** οὐδείς βούλεται θνήσκειν
* Παραχωρητικές : (αν και...) ἀνήρ πονηρός δυστυχεῖ, **κἄν εὐτυχῇ**
* Χρονικές : μή ἀπέλθητε, **πρίν ἄν ἀκούσητε τήν ὅλην ἀλήθειαν**
* Αναφορικές : αἱ ἀγαθαί φύσεις μνημονεύουσιν, **ἅ ἄν μάθωσιν**

ΥΠΟΤΑΚΤΙΚΗ ΕΝΕΡΓΗΤΙΚΗΣ ΦΩΝΗΣ

Παρατηρήσεις

**1.** Όταν πριν από το **-ω** της κατάληξης του ρήματος υπάρχει φωνήεν, ο αόριστος της υποτακτικής τελειώνει σε **-σω** : *παιδεύω* → *παιδεύσω*, *δουλεύω* → *δουλεύσω* και ο παρακείμενος σε **-κω** ή **-κώς ὦ** : *πεπαιδεύκω* ή *πεπαιδευκώς* *ὦ*, *δεδουλεύκω* ή *δεδουλευκώς* *ὦ*.

**2.** Όταν το ρήμα τελειώνει σε **-κω** (= διώκω), **-γω** (= λήγω)**, -χω** (= ἐλέγχω), **-ττω** ή **-σσω** (= *πράττω*, *φυλάττω* , *πυρέσσω*), ο αόριστος υποτακτικής τελειώνει σε **-ξω** : *διώξω* / *λήξω*  / *ἐλέγξω* / *πράξω* / *φυλάξω* / *πυρέξω* και ο παρακείμενος σε **-χω** ή **-χώς ὦ** : *δεδιώχω* ή *δεδιωχώς ὦ* / *ἠλέγχω* ή *ἠλεγχώς ὦ* / *πεπράχω* ή *πεπραχώς ὦ / πεφυλάχω* ή *πεφυλαχώς ὦ / πεπυρέχω* ή *πεπυρεχώς ὦ*.

**3.** Όταν το ρήμα τελειώνει σε **- πω** (= λείπω)**, - βω** (= τρίβω), **-φω** (= γράφω), **-πτω** (= κρύπτω), ο αόριστος υποτακτικής τελειώνει σε **-ψω** : *λείψω - τρίψω - γράψω - κρύψω και*  ο παρακείμενος τελειώνει σε **-φω** ή **-φώς ὦ** : *λελείφω* ή *λελειφώς ὦ - τετρίφω* ή *τετριφώς ὦ - γεγράφω* ή *γεγραφώς ὦ - κεκρύφω* ή *κεκρυφώς ὦ.*

**4.** Όταν το ρήμα τελειώνει σε **-τω** (= ἀνύτω)**, -δω** (= σπεύδω), **-θω** (= πείθω), **-ζω** (= σχίζω), ο αόριστος ενεργητικής υποτακτικής τελειώνει σε **-σω** : *ἀνύσω - σπεύσω - πείσω* - *σχίσω* και ο παρακείμενος τελειώνει σε **-κω** ή **-κώς ὦ** : *ἠνύκω* ή *ἠνυκώς ὦ* - *ἐσπεύκω* ή *ἐσπευκώς ὦ* - *πεπείκω* ή *πεπεικώς ὦ - ἐσχίκω* ή *ἐσχικώς ὦ*.

**Υ Π Ο Τ Α Κ Τ Ι Κ Η Ε Ν Ε Ρ Γ Η Τ Ι Κ Η Σ Φ Ω Ν Η Σ**

1) ΡΗΜΑ : **διώκω**

|  |  |  |  |
| --- | --- | --- | --- |
|  | ΕΝΕΣΤΩΤΑΣ | ΑΟΡΙΣΤΟΣ | ΠΑΡΑΚΕΙΜΕΝΟΣ |
| (ἐγώ) | διώκω | διώξω | δεδιώχω ή δεδιωχώς ὦ |
| (σύ) | διώκῃς | διώξῃς | δεδιώχῃς ή δεδιωχώς ᾖς |
| (οὗτος) | διώκῃ | διώξῃ | δεδιώχῃ ή δεδιωχώς ᾖ |
| (ἡμεῖς) | διώκωμεν | διώξωμεν | δεδιώχωμεν ή δεδιωχότες ὦμεν |
| (ὑμεῖς) | διώκητε | διώξητε | δεδιώχητε ή δεδιωχότες ἦτε |
| (οὗτοι) | διώκωσι(ν) | διώξωσι(ν) | δεδιώχωσι(ν) ή δεδιωχότες ὦσι(ν) |

2) ΡΗΜΑ : **γράφω**

|  |  |  |  |
| --- | --- | --- | --- |
|  | ΕΝΕΣΤΩΤΑΣ | ΑΟΡΙΣΤΟΣ | ΠΑΡΑΚΕΙΜΕΝΟΣ |
| (ἐγώ) | γράφω | γράψω | γεγράφω ή γεγραφώς ὦ |
| (σύ) | γράφῃς | γράψῃς | γεγράφῃς ή γεγραφώς ᾖς |
| (οὗτος) | γράφῃ | γράψῃ | γεγράφῃ ή γεγραφώς ᾖ |
| (ἡμεῖς) | γράφωμεν | γράψωμεν | γεγράφωμεν ή γεγραφότες ὦμεν |
| (ὑμεῖς) | γράφητε | γράψητε | γεγράφητε ή γεγραφότες ἦτε |
| (οὗτοι) | γράφωσι(ν) | γράψωσι(ν) | γεγράφωσι(ν) ή γεγραφότες ὦσι(ν) |

3) ΡΗΜΑ : **πείθω**

|  |  |  |  |
| --- | --- | --- | --- |
|  | ΕΝΕΣΤΩΤΑΣ | ΑΟΡΙΣΤΟΣ | ΠΑΡΑΚΕΙΜΕΝΟΣ |
| (ἐγώ) | πείθω | πείσω | πεπείκω ή πεπεικώς ὦ |
| (σύ) | πείθῃς | πείσῃς | πεπείκῃς ή πεπεικώς ᾖς |
| (οὗτος) | πείθῃ | πείσῃ | πεπείκῃ ή πεπεικώς ᾖ |
| (ἡμεῖς) | πείθωμεν | πείσωμεν | πεπείκωμεν ή πεπεικότες ὦμεν |
| (ὑμεῖς) | πείθητε | πείσητε | πεπείκητε ή πεπεικότες ἦτε |
| (οὗτοι) | πείθωσι(ν) | πείσωσι(ν) | πεπείκωσι(ν) ή πεπεικότες ὦσι(ν) |